Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission ilmoitus - Yhdistyneen kuningaskunnan tekemät muutokset julkisen palvelun velvoitteeseen, joka koskee Glasgow'n ja Campbeltownin sekä Glasgow'n ja Tireen välistä säännöllistä lentoliikennettä (ETA:n kannalta merkityksellinen teksti)



Virallinen lehti nro C 278 , 19/11/2003 s. 0005 - 0005



Neuvoston asetuksen (ETY) N:o 2408/92 4 artiklan 1 kohdan a alakohdan mukainen komission ilmoitus Yhdistyneen kuningaskunnan tekemät muutokset julkisen palvelun velvoitteeseen, joka koskee Glasgow'n ja Campbeltownin sekä Glasgow'n ja Tireen välistä säännöllistä lentoliikennettä (2003/C 278/05) (ETA:n kannalta merkityksellinen teksti) 1. Yhdistynyt kuningaskunta on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti muuttaa Glasgow'n ja Campbeltownin sekä Glasgow'n ja Tireen välisillä reiteillä harjoitettavalle säännölliselle lentoliikenteelle asetettua julkisen palvelun velvoitetta, jota koskevat vaatimukset on julkaistu 21. joulukuuta 1996 ilmestyneessä Euroopan yhteisöjen virallisessa lehdessä C 387/06 ja C 387/07 ja niitä koskevat muutokset 8. joulukuuta 1999 ilmestyneessä Euroopan yhteisöjen virallisessa lehdessä C 355/03 ja 13. joulukuuta 2002 ilmestyneessä Euroopan yhteisöjen virallisessa lehdessä C 310/07. 2. JULKISEN PALVELUN VELVOITTEEN VAATIMUKSIA ON MUUTETTU SEURAAVASTI: - Vähimmäisvuorovälit - Kaksi edestakaista lentoa päivässä Glasgow'n and Campbeltownin välillä lauantaita ja sunnuntaita lukuun ottamatta ja - Yksi edestakainen lento päivässä Glasgow'n ja Tireen välillä sunnuntaita lukuun ottamatta. - Kapasiteetti - Glasgow'n ja Campbeltownin välisellä reitillä käytettävän ilma-aluksen kapasiteetin tulee olla maanantaista perjantaihin vähintään 14 (Glasgow-Campbeltown) ja 16 (Campbeltown-Glasgow) matkustajapaikkaa; - Glasgow'n ja Tireen välisellä reitillä käytettävän ilma-aluksen kapasiteetin tulee olla maanantaista perjantaihin vähintään 13 (Glasgow-Tiree) ja 16 (Tiree-Glasgow) matkustajapaikkaa; (Nykyinen liikenteenharjoittaja on varannut kaikilla Glasgow-Tiree-vuoroilla yhden matkustajapaikan postille. Tästä on kuitenkin tehty erillinen sopimus). - Lipunhinnat Ehdotuksiin olisi sisällyttävä kummallekin reitille kaksi hintavaihtoehtoa seuraavasti: 1. Glasgow'n ja Campbeltownin välisellä reitillä yksi hintavaihtoehto, jossa yhdensuuntaisen lipun hinta on enintään 54 Englannin puntaa, ja toinen hintavaihtoehto, jossa yhdensuuntaisen lipun hinta on enintään 50 Englannin puntaa (ilman lentomatkustajaveroa ja turvamaksuja) ja 2. Glasgow'n ja Tireen välisellä reitillä yksi hintavaihtoehto, jossa yhdensuuntaisen lipun hinta on enintään 79 Englannin puntaa, ja toinen hintavaihtoehto, jossa yhdensuuntaisen lipun hinta on enintään 62 Englannin puntaa (ilman lentomatkustajaveroa ja turvamaksuja). Reiteillä sovellettavaa enimmäishintaa voidaan korottaa kerran vuodessa Skotlannin ministerien etukäteen antamalla kirjallisella luvalla Yhdistyneen kuningaskunnan kuluttajahintaindeksin (kaikki kohdat) tai kyseisen indeksin seuraajan mukaisesti. Hintoihin ei saa tehdä muita muutoksia ilman Skotlannin ministerien etukäteen antamaa kirjallista lupaa. Kunkin reitin uudesta enimmäishinnasta on ilmoitettava Yhdistyneen kuningaskunnan siviili-ilmailuviranomaiselle. Uudet enimmäishinnat eivät tule voimaan ennen kuin niistä on ilmoitettu Euroopan komissiolle, joka voi julkaista ne Euroopan yhteisöjen virallisessa lehdessä.